stanford-oval/wikipedia huggingface dataset:
קרן גרמניה-ישראל למחקר ולפיתוח מדעי

קרן גרמניה-ישראל למחקר ולפיתוח מדעי (German-Israeli Foundation - GIF) הוקמה על פי הסכם בין שרי המדע של גרמניה וישראל שנחתם בשנת 1986, ועניינו הקמת קרן שתשמש לקידום ומימון של מחקר מדעי אזרחי ומיזמי פיתוח בנושאים המשותפים לשתי המדינות. לשם כך התחייבו שתי המדינות לתרום לקרן הון ראשוני בן 75 מיליון מארק גרמני כל אחת (סכום זה הוכפל בהמשך), שפירותיו ישמשו את הקרן במילוי משימותיה.
על ניהול הקרן אמונים שני גופים – מנהל הקרן, ומועצת נגידים בת שמונה חברים:
המנהל נושא, בין היתר, באחריות לגיבוש הצעת התקציב של הקרן והדוחות השנתיים שלה; להעברת הצעות המחקר ובקשות התמיכה לחברי המועצה, בליווי המלצות וחוות דעת מומחים; וליישום החלטות המועצה – בייחוד במישור התמיכה במיזמים הרלוונטיים. מנהל הקרן הראשון היה ד"ר אמנון ברק. מנהל הקרן מאוגוסט 2020, הוא ד"ר אריק זימרמן.
מועצת הנגידים היא הגורם המוסמך למנות את מנהל הקרן, לקבוע את תנאי העסקתו ולסיים את כהונתו. המועצה מאשרת את תקציב הקרן והדוחות השנתיים שלה; מגבשת סדרי עדיפויות לתמיכה במיזמים מחקריים; קובעת הנחיות באשר לחלוקת מענקי התמיכה של הקרן. גם ההחלטה על גובהו של כל מענק, ואישור העסקת היועצים המקצועיים של הקרן, מצויים בידי המועצה.
שרי המדע של שתי המדינות או נציגיהם מכהנים כיושבי ראש משותפים של מועצת הנגידים. לפחות אחד מתוך שלושת החברים הנוספים במועצה, שעל כל אחד מהם למנות, צריך להיות מהקהילייה המדעית. בשנת 2022 יושבי הראש של מועצת הנגידים היו הילה חדד חמלניק, מנכ"לית משרד החדשנות המדע והטכנולוגיה, וינס ברנדנברג, סגן שר החינוך והמחקר של גרמניה.
מעמדם של הקרן וההסכם להקמתה עוגנו בחוק קרן גרמניה-ישראל למחקר ולפיתוח מדעי, התשנ״ד–1994.
החל משנת 2001 מפעילה הקרן גם תוכנית מיוחדת למדענים צעירים. בשנת 2016 הופעלה יוזמה של סדנאות למדענים צעירים.
למידע עדכני ניתן לגשת לאתר הקרן: www.gif.org.il
הערות שוליים

↑   חוק קרן גרמניה-ישראל למחקר ולפיתוח מדעי, התשנ״ד–1994, ספר החוקים הפתוח, באתר ויקיטקסט
↑  קשרי חוץ - גרמניה - משרד המדע והטכנולוגיה, באתר של משרד המדע
| --- | --- |
בקרת זהויות :  NLI: 987007261626205171  ISNI: 0000 0001 2322 833X  LCCN: no00022181   WorldCat (עם LCCN): no00-022181
קרן גרירה

קרן גרירה היא מתקן המשמש בספרי ובסרטי מדע בדיוני למשיכת אובייקט אחד על ידי אובייקט אחר מבלי מגע פיזי ביניהם, וכן לדחות אובייקט אחד על ידי אובייקט אחר (מצב המכונה גם "קרן דחיפה" או "קרן דחייה").
קרניים מסוג זה קיימות במציאות ברמה המיקרוסקופית בלבד (מלקחיים אופטיים) מאז שנות השבעים.
בסרטי וספרי מדע בדיוני רבים נעשה שימוש בקרן גרירה על ידי חלליות לצורך הובלת מטענים, גרירת חלליות ומניעת בריחתן ואף הרמתם של אנשים מעל הקרקע אל תוך החללית.
השימוש בקרניים מעין אלה נפוץ בסרטי הקולנוע מסדרת מלחמת הכוכבים ובסדרות הטלוויזיה, ספרי וסרטי מסע בין כוכבים.
הערות שוליים

↑  מדענים פיתחו "קרן גרירה" כמו ב"מסע בין כוכבים", באתר הארץ, 25 בינואר 2013
קייזה

| --- | --- |

 לידה:  29 בינואר 1989 (בת 35) קלגרי, קנדה 
 שם לידה:  Kiesa Rae Ellestad 
 שם במה:  Kiesza 
 מוקד פעילות:  קנדה 
 מקום לימודים:  מכללת ברקלי למוזיקה, הקונסרבטוריון המלכותי למוזיקה, Springbank Community High School, מכללת סלקירק 
 סוגה:  מוזיקת פולק, מוזיקת פופ, מוזיקת האוס, מוזיקה אלקטרונית 
 סוג קול:  סופרן 
 שפה מועדפת:  אנגלית 
 כלי נגינה:  מקלדת אלקטרונית, גיטרה 
 www.kiesza.com
 פרופיל ב-IMDb
 
ערך זה עוסק בזמרת קנדית. אם התכוונתם למשמעות אחרת, ראו .
קייזה ריי אלסטד (באנגלית: Kiesa Rae Ellestad; נולדה ב-16 בינואר 1989), הידועה בשם הבמה קייזה (באנגלית: Kiesza)‏, היא זמרת-יוצרת ורב-נגנית קנדית. ב-2017, היא הייתה מעורבת בתאונת דרכים בטורונטו, וסבלה מפציעות קשות שחייבו אותה לקחת מספר שנים חופש בשביל להחלים.
קורות חייה

קייזה נולדה בקלגרי, קנדה.
כשהייתה בת 13, קייזה הלכה למחנה קיץ, והמשיכה ללכת עד שהייתה בת 16. כשהייתה בת 16, לקחה חלק בתוכנית של החברה לאימון מפרשים וחיים (אנ')‏. מאוחר יותר היא הפכה למדריכת שייט בבית הספר לשייט גלנמור בשנת 2007. שנה לאחר מכן הצטרפה למילואים של הצי המלכותי הקנדי יחד עם אחיה, והפכה ל- NavCom (Communicator Naval). זה היה בזמן שהייתה בצוותים בודדים של חיל הים שהיא לימדה את עצמה לנגן בגיטרה.
בינתיים, היא נכנסה לתחרות מיס תבל קנדה . היא הצהירה כי זמנה בחיל הים הניע אותה למסור 4,500 תקליטורים לחיילים קנדיים שמשרתים באפגניסטן ב-2008. קייזה התאמנה בג'אז בסטפס, ובתיאטרון. היא התאמנה גם כבלרינה, אך בשל פציעה בברך בגיל 15, היא סיימה את קריירת הבלט שלה. כשהייתה בת 18, היא כתבה את שירה הראשון, כדר להביע את רגשותיה, לאחר שהוריה החליטו להתגרש. באותה שנה, שירה הושמע לראשונה ברדיו.
תאונת דרכים

ניק קריוון, מ-Toronto Star (אנ'), דיווח כי קייזה הייתה מעורבת בתאונת דרכים ב-2017 בטורונטו, כאשר רכב אובר התנגש עם מונית. הוא דיווח כי חלק מההחלמה שלה, ממה שהיא תיארה כ-"פגיעה מוחית טראומטית", מחייב אותה להישאר בחדר חשוך למשך חצי שנה.
קריירה > 2006–2013: תחילת הקריירה

ב-2005, נבחרה קייזה להופיע בשידור חי בתוכנית הרדיו Folk Routes של טום קוקסוורת' בתחנת הרדיו CKUA (אנ')‏. זמן קצר לאחר מכן התקבלה למכללת סלקירק (אנ') בנלסון (אנ'), קולומביה הבריטית. במכללה היא למדה נגינה על קלידים, שירה ונגינה על גיטרה. מאוחר יותר, היא קיבלה מלגה ממכללת ברקלי למוזיקה. לאחר מכן, ב-2010, היא נסעה לניו יורק בשביל לקדם את הקריירה המוזיקלית שלה. אף על פי שהתחילה בעיקר כזמרת פולק, היא שינה את המקצב שלה כאשר התחילה לעבוד בניו יורק, יחד עם המפיק המוזיקלי רמי סמיר עפוני. ב-2010. היא נבחרה להופיע בחגיגות יום קנדה בכיכר טרפלגר בלונדון מול 30,000 איש.
ב-2012, היא הוציאה את הסינגל הראשון שלה, "Oops". בריאיון שנתנה ב-2014, היא אמרה כי הסינגל נכתב כבדיחה.
ב-2013, היא הייתה אחד מהכותבים של הסינגל "Triggerfinger" של הלהקת הנורווגית, דאנקיבוי (אנ')‏. היא כתבה גם עבור אמנים אחרים, כמו ריהאנה, קיילי מינוג ואיקונה פופ.
קריירה > 2014–2016: Sound of a Woman

ב-11 באפריל 2014, הוציאה קייזה את הסינגל "Hideaway"‏. הווידאו קליפ הנלווה לסינגל יצא ב-26 באפריל 2014. הווידאו קליפ ספג ביקורת חיובית מצד המגזין Idolator. ג'ון ג'נטיל, מרולינג סטון, כינה את הסגנון "מרשים". קייזה דיווחה לרולינג סטון שהיא התקשתה ביצירת הווידאו קליפ, בין השאר מפני ששברה צלע ממש לפני הצילומים, ו-"לא יכלה לזוז חודש שלם אחר כך ". מאוחר יותר, הסינגל הופיע ב-BBC Radio 1.‏ הסינגל, בשיאו, הגיע למקום הראשון במצעד הסינגלים הבריטי.
זמן קצר לאחר שהוציאה את "Hideaway", קייזה הוציאה וידאו קליפ חדש לגרסת הכיסוי שלה לשיר "What Is Love" של האדאוויי. מייק בל, מ-Calgary Herald (אנ'), התייחס לגרסתה לשיר באומרו: "קאבר מדהים לשיר הדאנס של האדאוויי מ-1993, What Is Love?".‏ היא הוציאה גם גרסה מואטת, עם וידאו קליפ שמראה אותה ואחרים מגלים לאט לאט שהם עירומים, בשביל להביע "רגשות גולמיים".
ב-8 באוגוסט 2014, הוציאה את הסינגל "Giant in My Heart". השיר, בשיאו, הגיעו למקום הרביעי במצעד הסינגלים הבריטי.
ב-4 באוקטובר 2014, הוציאה, בשיתוף פעולה עם סקרילקס ודיפלו את הסינגל "Take Ü There". מאוחר יותר, היא הייתה אחת מכותבי השיר "Go All Night" של גורגון סיטי, בשיתוף פעולה עם ג'ניפר הדסון.
ב-11 בספטמבר 2015, הוציאה, בשיתוף פעולה עם דוראן דוראן, את השיר "Last Night in the City".‏
היא כתבה מספר שירים עבור ריהאנה. היא גם הייתה אחת מכותבי השיר "I'm in It with You" של לורן.
קריירה > 2017: Dearly Beloved

ב-6 בינואר 2017, קייזה הוציא את הסינגל "Dearly Beloved". הווידאו קליפ של השיר, שהציג אותה עם גיטרה לבנה, פורסם באותו יום ביוטיוב. לדבריה, השיר והחומר העתידי שלה קיבלו השראה מ-"חברתה הטובה אליס [שנפטרה] לפני כמעט שנה וחצי". ב-17 במרץ 2017, היא הוציאה, בשיתוף פעולה עם פיטבול, את הסינגל "We Are Strong".‏ במקביל, היא הוציאה, בשיתוף פעולה עם סרון (אנ'), את הסינגל "Ain't No Party".‏
קריירה > 2019–הווה: לאחר תאונת הדרכים

לאחר הפסקה של שנתיים בעקבות תאונת דרכים שהותירה אותה עם פגיעה מוחית טראומטית, קיזה הוציאה את הסינגל הבא שלה, "Sweet Love", וחזרה להופיע ביוני 2019. המגזין Paper (אנ'), התייחס לסינגל החדש כאל "תערובת של ז'אנרים". ב-2020 הוציאה את אלבום האולפן השני שלה, Crave.‏
על פי המגזין Paper, קייזה עובדת על מחזמר.
מיזמים אחרים

ב-2014, נבחר קייזה להיות הדוגמנית לקו משקפי אופנה חדש בשם "Color Block" על ידי הקמעונאית פנדי. היא הופיעה בסרטון תדמית שצולם על ידי רות הוגבן. בסרטון, "נראית קייזה מטיילת על הליכון על רקע קו רקיע צבעוני, תוך כדי [שהיא] שרה ועוטה את משקפי השמש הצבעוניים עם המסגרת הכפולה." קייזה הודיעה כי היא מתכננת להוציא את קו האופנה שלה בשם "SteamPop", איפשהו ב-2014.
דיסקוגרפיה > אלבומי אולפן

2008: Kiesza
2014: Sound of a Woman
2020: Crave
דיסקוגרפיה > מיני-אלבומים

2014: Hideaway
2018: Weird Kid
2020: Dark Tales
סיבובי הופעות > הופעות

2018: Sound of a Woman Tour
סיבובי הופעות > כמופע חימום

2014: Demi World Tour
2020: The Artemis Tour
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2014 | פרסי הווידאו קליפים הבריטים | הווידאו קליפ הפופי הטוב ביותר - בינלאומי | "Hideaway" | מועמדות |
| 2014 | פרסי המוזיקה של MTV אירופה | הווידאו קליפ הטוב ביותר | "Hideaway" | מועמדות |
| 2014 | פרסי המוזיקה של MTV אירופה | האמן העולה הטוב בותר | עצמה | מועמדות |
| 2014 | פרסי המוזיקה של MTV אירופה | ההופעה הטובה ביותר השנה | עצמה | מועמדות |
| 2014 | פרסי המוזיקה של MTV אירופה | האמן הקנדי של השנה | עצמה | מועמדות |
| 2014 | פרסי המוזיקה של ה-BBC | שיר השנה | "Hideaway" | מועמדות |
| 2014 | פרסי הווידאו קליפים של MTV | הכוריאוגרפיה הטובה ביותר | "Hideaway" | מועמדות |
| 2015 | פרסי ECHO‏ | אמנית הרוק/פופ בינלאומי | "Sound of a Woman" | מועמדות |
| 2015 | פרסי ECHO‏ | האמן העולה הבינלאומי | "Sound of a Woman" | מועמדות |
| 2015 | פרסי ג'ונו | סינגל השנה | "Hideaway" | מועמדות |
| 2015 | פרסי ג'ונו | הווידאו קליפ של השנה | "Hideaway" | זכייה |
| 2015 | פרסי ג'ונו | אמן הפורץ דרך של השנה | עצמה | זכייה |
| 2015 | פרסי ג'ונו | שיר הדאנס של השנה | "Sound of a Woman" | זכייה |
| 2015 | פרסי המוזיקה של Youtube | 50 אמנים גדולים ביותר והופעות ביוטיוב | עצמה | זכייה |
| 2015 | פרסי MTVU | כיסוי וודי | עצמה | מועמדות |
| 2015 | פרסי MTVU | חתום עם וודי | "Take Ü There"‏ (יחד עם Jack Ü‏) | מועמדות |
| 2015 | פרסי מוזיקת הרדיו הקנדית | הקבוצה הטובה ביותר או האמן היחיד: CHR | "Hideaway" | זכייה |
| 2015 | פרסי מוזיקת הרדיו הקנדית | הקבוצה הטובה ביותר או האמן היחיד: AC | "Hideaway" | מועמדות |
| 2015 | פרסי המוזיקה המערבית הקנדית | שיר האלקטרוני / דאנס של השנה | "Hideaway" | זכייה |
| 2015 | פרסי מוזיקת הדאנס הבינלאומית | שיר האוס / גראז' / דיפ האוס הטוב ביותר | "Hideaway" | זכייה |
| 2015 | פרסי מוזיקת הדאנס הבינלאומית | הווידאו קליפ הטוב ביותר | "Hideaway" | מועמדות |
| 2015 | פרסי מוזיקת הדאנס הבינלאומית | שיר ראפ / היפ הופ / טראפ דאנס הטוב ביותר | "Take Ü There"‏ (יחד עם Jack Ü‏) | מועמדות |
| 2015 | פרסי מוזיקת הדאנס הבינלאומית | האמן הפורץ הטוב ביותר (סולו) | עצמה | מועמדות |
| 2015 | iHeartRadio MMVAs | הווידאו קליפ של השנה | "Giant in My Heart" | מועמדות |
| 2015 | iHeartRadio MMVAs | EDM / דאנס הטוב ביותר | "Giant in My Heart" | מועמדות |
| 2015 | iHeartRadio MMVAs | הבאז הקנדי הטוב ביותר | "Sound of a Woman" | מועמדות |
קסטוריום

קסטוריום
בונה קנדי
קסטוריום (Castoreum) היא הפרשה נוזלית שומנית בצבע חום כהה שמדיפה ריח עז ומופקת בבלוטה של הבונה הקנדי (Castor canadensis) והבונה האירופי (Castor fiber), הממוקמת באזור פי הטבעת של החיה. ההפרשה משמשת את הבונה לצורך טיפוח פרוותו וכן לצורך סימון טריטוריה.
כיום השימוש בנוזל נפוץ בעיקר בתעשיית הבשמים ולעיתים רחוקות בתעשיית המזון כחומר טעם טבעי. עד למאה ה-18 החומר היה נפוץ גם כתרופת פלא לטיפול במחלות שונות בהם כאבי ראש, חום, והיסטריה.
שימושים > בשמים

לאחר שחולץ מהבלוטה קסטוריום משמש בין היתר לצורך הפקת בשמים. חלק מהבשמים הפופולריים ביותר שמשתמשים בחומר זה כוללים את הבשמים – Emeraude, Chanel Antaeus, Cuir de Russie, Magie Noire, Lancôme Caractère, Hechter Madame, Givenchy III ו-Shalimar.
שימושים > שימושים בתעשיית המזון

מנהל המזון והתרופות האמריקני אישר להשתמש בחומר במזונות כאשר הוא מסווג בתור "חומרי טעם טבעיים". הקסטוריום משמש בעיקר לצורך הפקת הטעמים וניל, פטל ותות שדה במאכלים שונים. לפי נתונים על תעשיית המזון בארצות הברית, השימוש בקסטוריום כחומר טעם מועט מאוד.
בסקנדינביה נעשה שימוש בקסטוריום כחומר טעם במשקה המכונה באוורהויט (Bäverhojt).‏
שימושים > שימושים עתיקים

על אף שהשימוש בקסטוריום ברפואה המודרנית נדיר יחסית, עד למאה ה-18 החומר היה נפוץ כתרופת פלא לטיפול במחלות שונות בהן כאבי ראש, חום, והיסטריה. הרומאים האמינו כי האדים שנוצרים כתוצאה משריפת קסטוריום מסייעים לגרום להפלות. הרופא השווייצרי פאראצלסוס סבר שניתן להשתמש בחומר לצורך טיפול באפילפסיה. כוורנים בימי הביניים נהגו גם להשתמש בחומר לצורך הגברת ייצור הדבש.
שימושים > שימושים אחרים

קסטוריום משמש גם לצורך הוספת טעם וריח ייחודיים לסיגריות.
ראו גם

כנימת קוכיניאל
הערות שוליים

↑  Safety Assessment of Castoreum Extract as a Food Ingredient
1 2  CRC Handbook of Food Additives - Thomas E. Furia - Google Boeken
↑  Castoreum, Center for Science in the Public Interest, January 29 2022
↑  Burdock, George A., Fenaroli's handbook of flavor ingredients, Sixth edition. CRC Press, 2010. p. 273-5
↑  J and Nordic award Wining Products For Premium Restarangs and Bars
↑  The Beaver: Its Life and Impact - Dietland Muller-Schwarze - Google Boeken
↑  Mummy or Mumia
↑  What's Inside: For a Refreshing Hint of Tear Gas, Light Up a Cigarette
הבושם "Shalimar" מופק בין היתר באמצעות קסטוריום
קרב קיזיקוס

האסטרטגיה האתונאית בקיזיקוס
 משמאל:כוח ההטעייה של אלקיביאדס (בכחול) מושך את הצי הספרטני אל תוך הים הפתוח;
 מימין:תראסיבולוס ותיראמיניס מביאים את כוחותיהם מאחורי הצי הספרטני, ובכך מונעים את גישתם חזרה לחוף, בזמן שאלקיביאדס מסתובב עם כוחו כדי להסתער על הספרטנים
קרב קיזיקוס היה קרב ימי שאירע ב-410 לפנה"ס במהלך המלחמה הפלופונסית. הקרב נערך לאחר פסק זמן של חודשים ספורים מעימותים צבאיים בין ספרטה לאתונה, במהלכם כל צד דאג לבצר ולשפר עמדותיו, לקראת הקרב הימי הממשמש ובא. הצי האתונאי בפיקודו של אלקיביאדס, תראסיבולוס ותראמנס הצליח לנתב מחדש ולהשמיד לחלוטין את הצי הספרטני שהיה תחת פיקודו של מינדרוס. הניצחון איפשר לאתונאים להשיג שליטה על מספר ערים באזור הלספונטס (הדרדנלים) במהלך השנה שלאחר הקרב. לאור תבוסתם, הספרטנים הציעו הסכם שלום כדי לסיים את הלחימה, ברם האתונאים דחו הסכם זה.
מאורעות קודמים

לאור הניצחון האתונאי בקרב אבידוס, שלח המפקד הספרטני מינדרוס מסר לספרטה בבקשה לכוח תגבורת, בעודו מתכנן עם האחשדרפן פרנבזוס השני תוכניות למתקפה הבאה על האתונאים. האתונאים בינתיים לא הצליחו להמשיך את המומנטום של ניצחונם בקרב אבידוס, שכן הדלדלותו של האוצר האתונאי לא אפשרה מימון לכל פעולה נוספת. התמהמהות האתונאים אפשרה למינדרוס לבנות צי של 80 ספינות, ויחד עם תמיכת חיל הרגלים של פארנאבאזוס הוא כבש באמצעות מצור את העיר קיזיקוס.
הצי האתונאי נסוג מבסיסו בססטוס והגיע לעיר קרדיה, כדי להימנע ממפגש עם כוחות ספרטניים גדולים יותר. עם חזרתם של אלקיביאדס תראסיבולוס ותיראמיניס אוחד הצי האתונאי ל-86 ספינות. צי זה, יחד עם כוחות רגלים בפיקודו של קאראס יצאו לעבר הלספונטוס כדי לקרוא תיגר על מינדרוס.
מהלך הקרב

המצביא האתונאי אלקיביאדס נאלץ לנוס ממקום מושבו בססטוס אל קרדיה כדי להגן על ציו הקטן מפני הצי החדש שבנתה הליגה הפלופונסית. עם חבירתו של אלקיביאדס לכלל הצי האתונאי בקאריה גונבה שמועה לאוזניו שהאחשדרפן פרנבזוס השני יחד עם מפקד הצי הפלופונסי, מינדארוס יושבים בקיזיקוס ומתכננים את המערכה הבאה במלחמה. אלקיביאדס שכנע את מפקדי וחיילי הצי שאין ברירה אלא לצאת לקרב באופן מיידי וחשאי. הצי האתונאי הצליח להגיע לקיזיקוס מבלי להתגלות לכוחות הפלופונסים, בזכות תנאי ראות וסערה שפקדו את האזור וכמו כן, בזכות הטקטיקה שבאמצעותה ניהל אלקיביאדס את תנועת הספינות. אלקיביאדס הוביל כוח קטן, שלא יכול לנצח את הצי הפלופונסי הגדול שעגן בקיזיקוס, על-מנת למשוך את הספינות הספרטניות למלחמה בלב ים. הספרטנים אכן יצאו לעברו, ובהגיעם לנקודת האל-חזור, הופיע שאר הצי האתונאי, בפיקודם של תראסיבולוס ותיראמיניס, מצדדיהם, וכך מנע את יכולתם לסגת בבטחה לחוף.
הכוחות הספרטנים ספגו אבדות קשות בעודם נסוגים לעבר החוף, אולם אלקיביאדס רדף אחריהם עם אנשיו לחוף, וקרב קשה ואכזרי התנהל. אלקיביאדס תקף את הכוחות הנמלטים והרג רבים, וביניהם נמנה גם מנהיג הספרטנים, מינדארוס, אשר מת מידיו. אלקיביאדס ניסה גם לתפוס את פארנאבאזוס, אשר נכח בזירת הקרב עם כוחותיו כעזר לספרטנים הנמלטים, אולם פארנאבאזוס נמלט מהמקום וכך גם הספרטנים עצמם. האתונאים לקחו את כל הספינות שנותרו שלמות לאחר הקרב וכל כלי הנשק שננטשו, כבשו את קיזיקוס עצמה, והניסו את כל הפרסים והספרטנים באדמה ובים. שליטתם בהלספונטוס הייתה מוחלטת. האתונאים הצליחו ליירט מסר שמוען לספרטה מידי אחד האפורים שלשונו "חלפה הטובה, מינדראוס מת, האנשים רעבים; אין אתנו יודע מה לעשות". זמן קצר לאחר מכן שלחו הספרטנים הצעת שלום, אולם זו נדחתה בידי האתונאים.
מקורות ראשוניים

דיודורוס סיקולוס, ביבליותקה היסטוריקה
קסנופון, הלניקה
פלוטארכוס, חיי אישים, אלקיביאדס
מקורות משניים

דונלד קגן. The Peloponnesian War ‏(Penguin Books, 2003).
הערות שוליים

↑  Kagan, p. 410.
↑  זאת מאחר שחלקים מהצי האתונאי היו במסעות לגיוס כספים מבנות בריתה של אתונה באזור.
↑  Xenophon, Hellenica, 1.1.
1 2  פלוטרכוס, אלקיביאדס, כ"ח.
↑  Diodorus, 13.52.
| --- | --- |
בקרת זהויות :  NKC: ph779380
קשר גורדי

אלכסנדר חותך את הקשר הגורדי 
ציור מאת ז'אן-סימון ברתלמי
קֶשֶר גּוֹרְדִי (מיוונית: Γόρδιος δεσμός) הוא קשר מסובך שקשה להתירו, תסבוכת. האמונה שנפוצה בימים עתיקים הייתה שמי שיתיר את הקשר הגורדי הוא זה שיכבוש את יבשת אסיה.
על פי האגדה הפריגית, את הקשר המסובך עשה האיכר גורדיוס שנבחר למלוך על תושבי פריגיה רק בשל כך שנראה על עגלתו סמוך לפסלו של האל סבזיוס (אחד מגלגוליו העתיקים של האל היווני זאוס), על רקע נבואה עתיקה על-פיה האדם הראשון שיעבור בשערי המקדש, ימלוך על פריגיה. בנו של גורדיוס, המלך מידאס (המוזכר במיתולוגיה היוונית), הקדיש את העגלה לאלים וקשרה בקשר ששום קצה חבל לא בלט ממנו.
במאה ה-4 לפנה"ס, כשהחל אלכסנדר הגדול בכיבושיו, עבר בפריגיה שבה עמדה עדיין העגלה הקשורה, בארמון שושלת המלוכה בעיר הבירה הפריגית גורדיון. כשאלכסנדר שמע את סיפור המעשה, שלף את חרבו וחתך את החבל, על מנת לסמל כי הוא נועד לכבוש את אסיה, כפי שאכן קרה.
ראו גם

ביצת קולומבוס
קשר גורדי (ספר)
קשר דייגים כפול

יצירת קשר דייגים כפול. האיור איננו מדגים כהלכה את מראהו של קשר דייגים כפול מדויק, הנראה כשתי אותיות א' צמודות -אא- או דמות ראי שלהן.
קשר דייגים כפול משמש לחיבורם של שני חבלים דומים, אם בהרכבם ואם בקוטרם. הקשר אינו תלוי בחיכוך בין שני החבלים אלא בחיכוך הפנימי של כל אחד מצידי הקשר, של כל אחד מהחבלים בעצמו.
הקשר נוצר מבנייה של קשר בוהן כפול על כל חבל בנפרד, ומתיחתם אחד כנגד השני.
כאשר שני הקשרים מקבילים זה לזה, שני קשרי ה-א' שבונים אותו מונחים זה לצד זה, ומכאן שמו הנפוץ - קשר א"א. הקשר חזק מאוד ובטיחותי
התרתו של הקשר לאחר הפעלת עומס עליו, קשה מאוד. בנוסף, שני הקצוות הקבועים של הקשר נעים לכיוונים מנוגדים על אותו הציר. מכלול תכונותיו של הקשר מייעדים אותו לשימוש בעת טיפוס וכן בפעולות חיפוש והצלה.
קשר דייגים כפול בצורת -אא-
ראו גם

קשר דייגים
קשר דיסולפידי

הצגה סכמתית של מבנה קשר דיסולפידי מחומצן בין ציסטאינים
בכימיה, קשר דיסולפידי הוא קשר קוולנטי יחיד המתרחש בין שתי קבוצות תרכובות אורגניות (תיול). הקשר נקרא גם קשר S-S או גשר דיסולפידי. למעשה סטויכיומטריה גסה של הקשר; C-S-S-C. הטרמינולוגיה כמעט ייחודית לשימושים בביוכימיה, ובכימיה ביואינאורגנית וביואורגנית. רשמית החיבור נקרא פרה-סולפיד, אך השימוש בשם זה הוא נדיר.
שלושה אטומי גופרית באינטראקציה רציפה נקראים קשר טריסולפיד, אף על פי שלמעשה יש שני קשרי S-S ברצף. קשר דיסולפידי נוצר בדרך כלל מחימצון קבוצת סולפהידריל (SH), ראו תמונה.
קשר דיסולפידי בחלבונים

קשרים דיסולפידים ממלאים תפקיד חשוב בקיפול וייצוב מבני של חלבונים רבים, בדרך כלל חלבונים שמופרשים למדיום החיצוני (extracellular medium). מכיוון שרוב המדורים התאיים הם סביבות מחזרות, קשרים דיסולפידים לא יציבים בציטוזול (עם הסתייגות שתפורט בהמשך).
ציסטין מורכבת משני ציסטאין מחוברים על ידי קשר דיסולפידי. קשר זה בחלבונים נוצר בין שתי קבוצות תיול של שיירי ציסטאינים ריאקטיבים. חומצה אמינית נוספת שמכילה אטום גופרית, מתיונין, לא יוצרת קשר מסוג זה. אב הטיפוס של קשר דיסולפידי בחלבון הוא בין שתי חומצות אמינו פפטידיות. המבנה של הקשר מתואר על ידי הזווית הנוצרת בין אטומי χss המרכזיים ובין אטומי
Cβ − Sγ − Sγ − Cβ שבדרך כלל נמצאים בקירוב בזווית ±90°.
קשר דיסולפידי מייצב את המבנה השלישוני בכמה דרכים:
הוא מחזיק שני אזורי רצפים מרוחקים ביחד, ומעודד את הקיפול הטופולוגי של החלבון (מבנה רביעוני). משמע, יצירת הקשר מערערת את הצורה הלא מקופלת של החלבון על ידי הורדת האנטרופיה.
הקשר יכול ליצור מיקרוסביבה של ליבה הידרופובית בחלבון המקופל. שיירים הידרופוביים יצרו מבנה דחוס יותר סביב הקשר הדיסולפידי על ידי אינטראקציות הידרופוביות (קשר יוני).
בהקשר לסעיפים 1 ו 2, קשר שכזה מחבר שני סגמנטים שונים בשרשרת הפוליפפטידית, מגדיל את הריכוז האפקטיבי של שיירי חומצות האמינו ומוריד את הריכוז האפקטיבי של מולקולות המים. כיוון שמולקולות מים תוקפות קישרי מימן ומחלישים יציבות של מבנה שניוני, קשר דיסולפידי מעלה פוטנציאל אינטראקציות בפפטיד וכך תורם לייצוב המבני.
קשר דיסולפידי בחלבון נוצר על ידי ריאקצית מעבר תיול-דיסולפיד, בין זוג ציסטאינים ומתואר על ידי מיספור השיירים בשרשרת הפפטידית לדוגמה; (26-84).
המבנה הנטיבי של רוב החלבונים בעל קשרים דיסולפידיים קבועים, על אף שיש חלבונים המתמרנים בין שני מצבים טבעיים, ועל כן נשברים ונוצרים קשרים חדשים. האנזים (Thioredoxin) תיורדוקסין Thioredoxin משמש כאנטיאוקסידנט המזרז חיזור חלבונים אחרים על ידי ריאקציות חמזור תיול-דיסולפיד. אנזימים אלו חיוניים לחיים ביונקים. בחלבונים שבהם יותר השתי זוגות ציצטאין ריאקטיבים, קשרים שגויים בין השיירים יכולים להיווצר, שברוב המקרים יוצרים מבנה מרחבי לא פעיל (קיפול נכון פרופרציונלי לרמת פונקציונליות).ככל שתדירות הקשרים עולה בחלבון, כך התדירות הסטטיסטית לאפשרויות הקשר בין השיירים עולה. לדוגמה, לחלבון (ribonuclease A) ריבונוקלאז Ribonuclease A שמונה שיירי צסטאין ריאקטיבים וכ־105 אפשרויות שונות ליצירת ארבעה קשרים דיסולפידים. (Isomerases) איזומראז [Isomerases] Isomerase זוהה כמזרז שבירת קשרים דיסולפידים שגויים, ומעלה את רמת הדיוק ביצירת קשרים דיסולפידים נכונים.
חלבונים שלהם קשרים דיסולפידים טבעיים בצורה חלקית, בסביבה דנטורטיבית הקשרים החסרים ייווצרו ונקבל חלבון פעיל לחלוטין במבנה נטיבי. הקשרים הדיסולפידים הנכונים יצבו מבנה שלישוני שגוי אומנם, אך השגיאה ברמת קשרי המימן ההפיכים ולא ברמת הקשר הקוולנטי בין התיולים.
כדי לבצע אנליזה למבנה החלבון, בדרך כלל נחוץ לשבור קשרים דיסולפידים. ראקציית החיזור הזו מושגת על ידי טיפול בריאגנט בשם 2-מרקפטואתנול. ניתן לזהות קשרים דיסולפידיים בחלבון באמצעות אלקטרופורזה אלכסונית.
קרל לוקה

| --- | --- |

 לידה:  21 בנובמבר 1851 פלנסבורג, הרפובליקה הפדרלית של גרמניה 
 פטירה:  20 בדצמבר 1915 (בגיל 64) סקיין, דנמרק 
 מקום לימודים:  האקדמיה הדנית המלכותית לאמנויות יפות 
 תחום יצירה:  ציור 
 זרם באמנות:  ציירי סקיין 
 הושפע על ידי:  Carl Baagøe, הולגר דרכמן, Carl Neumann 
 פרסים והוקרה:  מדליית אקרסברג (1903)  אבירות במסדר דנבורג (1892)  מדליית אקרסברג (1904) 
 צאצאים:  אקסל לוקה, ינס לוקה, Ellen Locher Thalbitzer 
 
קרל לוקה (בדנית: Carl Locher;‏ 21 בנובמבר 1851 – 20 בדצמבר 1915) היה צייר ריאליסטי דני שמגיל צעיר הפך לחבר בקבוצת ציירי סקיין.
ביוגרפיה

קרל לודוויג תילסון לוקה נולד בפלנסבורג בדוכסות שלזוויג שהייתה אז חלק מדנמרק. מגיל צעיר התעניין באוניות וקיבל את הכשרתו הראשונה מאביו שצייר ספינות למחייתו. לאחר מותו של האב, המשיך לוקה בעסקיו לזמן קצר ויצא למסעות רבים עם ספינות הצי המלכותי הדני. ההפלגה לאיי הודו המערבית עשתה עליו רושם מיוחד.
עוד לפני שהחל את לימודיו באקדמיה המלכותית לאמנות הדנית בשנת 1872, עודד אותו הולגה דרכמן לשהות מספר חודשים בסקיין, מושבת האמנים בצפון הרחוק של יוטלנד. הוא השלים במהירות את ציורי החוף, חלקם עם סירות דיג או תאונות.
בשנות ה-70 של המאה ה-19 המשיך לוקה את לימודיו בפריז שם התאמן בסטודיו של ליאו בונה. הוא ביקר בסקיין בכל פעם שחזר לדנמרק. בסופו של דבר הוא בנה שם בית שבו התגורר עד מותו.
הוא נחשב בין הטובים והפרודוקטיביים מבין האמנים הדנים. משנת 1885 הוא עשה מספר הדפסים קטנים וגדולים יותר. בשנת 1892 הקדיש את רוב זמנו לאמנות התחריט, ונסע - בתמיכת המדינה הדנית - לברלין, שם הפך לתלמידו של אמן התחריט הנס מאייר (1846–1910). באוניברסיטה לאמנויות (Hochschule der Künste Berlin).
בתמיכת המדינה הדנית, הוא פתח בית ספר לתחריטים לאמנים דנים בקופנהגן, שם לימד עד 1900.
ציירי סקיין כמו אנה אנקה ומיקל אנקר ופ.ס. קרוייה למדו בבית הספר שלו.
ניתן למצוא אוסף שלם של הדפסים שלו במוזיאון סקיין.
הערות שוליים

↑  Carl Frederik Bricka, 350 (Dansk biografisk Lexikon / X. Bind. Laale - Løvenørn), runeberg.org (בדנית)
↑  Kunstindeks Danmark & Weilbachs kunstnerleksikon, www.kulturarv.dk
↑  "Carl Locher", www.kulturarv.dk
| --- | --- |
בקרת זהויות :  GND: 1213829089  ISNI: 0000 0000 4975 8120  KulturNav: a7296371-6e21-403e-bcd4-a88abf4dfc35  LCCN: nr95013644  RKD: 275226  SELIBR: 393908  ULAN: 500154094  VIAF: 63896855   WorldCat (עם VIAF): 63896855 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרל לוקה".
רביעיית בוש

| --- | --- |
 תקופת הפעילות:  מ-1919 
 סוגה:  מוזיקה קלאסית 
 חברים
 אדולף בוש, פאול גרימר, רודולף סרקין
 
רביעיית בוש (בגרמנית: Busch Quartet) הייתה רביעיית מיתרים, שהקים הכנר הגרמני אדולף בוש.
בשנת 1912 ייסד בוש את ה-Konzertvereins Quartet שנגניו היו ראשי הקבוצות בתזמורת, שנשאה אותו שם. הרביעייה התפרקה לפני מלחמת העולם הראשונה. לאחר המלחמה, ייסד את רביעיית בוש, שכללה את בני משפחתו ואת פאול גרימר כצ'לן. הרביעייה המשיכה להתקיים בהרכבים שונים עד שנת 1933.
החבר הנוסף בחוג היה הפסנתרן רודולף סרקין, שהחל לנגן עם בוש בגיל 15 ובסופו של דבר נשא את בתו של בוש לאישה. הרביעייה, עם רודולף סרקין, היוותה גרעין להרכב קאמרי של בוש, מבשר התזמורת הקאמרית המודרנית.
רביעיית בוש נודעה בפרשנותה לרביעיות של ברהמס, שוברט, ומעל לכל בטהובן. היא ערכה סדרת הקלטות בשנות ה-30, שכללו, למעשה, את כל המוזיקה הקאמרית של מלחינים אלה. בשנת 1941 השלימה הרביעייה את ההקלטות האלה ברביעייה אחת של בטהובן שלא הוקלטה קודם לכן, אופוס 130.